`Een van die drie het wydsbeen oor 'n doringdraad beland, maar tog daarin geslaag om betyds weg te kom. Hulle het tussen 'n klompie perde deur gehardloop en een het gesê: `Kom ons vang elkeen 'n perd.'
`Maar Oupa het gesê hulle moet hardloop, want as die trein sou stop en terugstoot, sou die Engelse soekligte aanskakel en op hulle skiet. Hoewel die trein gestop het, het hulle tog veilig weggekom.
`Dit was in die omgewing van Twee-Riviere waar hulle van die trein afgespring het, maar drie dae later het hulle aan die voet van 'n randjie gesit naby Koedoesrand, suidoos van Boshof.
`Hulle was moeg en honger en een was siek met 'n maagaandoening. In 'n plaashuis het hulle 'n bietjie boegoe-asyn gekry en gedrink, wat gehelp het.
`Oupa Louw het besluit om teen die randjie uit te stap en 'n bietjie verkenning te doen. Hy het 'n klip opgetel en gedink: `As ek nou 'n Tommie raakloop, gooi ek hom met die klip dood.'!
Hy was in 'n Engelse uniform geklee! Gert Brits het hulle vertel waar die Boerekommando was en hoe hulle moes loop om daar uit te kom. Hy het ook vir Oupa 'n perd gegee en gesê: `Louw, dit is die lelikste perd op kommando, maar as die Engelse jou met hom vang, sal dit jou eie slegtigheid wees.'
'n Interessante manier van vervoer het toe begin. Een het met die perd vooruit gery, terwyl die ander twee te voet gevolg het. 'n Paar myl vorentoe het die ruiter die perd gespan en alleen vooruit gestap.
`Hulle het ook 'n tweede perd aangetref op die plaas Karreelaagte van Oupa se skoonvader, Dawie Jacobs,. Die perd was gekniehalter en natgesweet en 'n saal en toom het in 'n skuur teen 'n muur gestaan, maar daar was geen teken van 'n ruiter nie.
`Nou kon twee ry en die derde het om die beurt agter op 'n perd saam gery. Oupa het later 'n wit perd raakgeloop en hom Witbooi genoem.